《题车景卿外侄朝爽楼》
明代·张萱

白鹤峰头翠郁葱，高楼閒对日华东。消磨岁月朗吟处，领略溪华一醉中。

飐飐荷香常送雨，萦萦荇带自牵风。揭帘清晓看新爽，爽气飞鶱满碧空。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。